****

**Šilalės rajono savivaldybėS ADMINISTRACIJOS**

**DIREKTORIUS**

**ĮSAKYMAS**

**DĖL** **ŠILALĖS RAJONO SAVIVALDYBĖS NEFORMALIOJO VAIKŲ ŠVIETIMO LĖŠŲ PASKIRSTYMO**

2018 m. vasario 8 d. Nr. DĮV-150

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Neformaliojo vaikų švietimo lėšų skyrimo ir panaudojimo tvarkos aprašu, patvirtintu Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl Neformaliojo vaikų švietimo lėšų skyrimo ir panaudojimo tvarkos aprašo patvirtinimo“, Šilalės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo, patvirtinto Šilalės rajono savivaldybės tarybos 2018 m. sausio 25 d. sprendimu Nr. T1-12 „Dėl Šilalės rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 5 ir 7 punktais, atsižvelgdamas į Mokinių registre užregistruotų mokinių į Neformaliojo vaikų švietimo programas, skaičių:

1. N u s t a t a u neformaliojo vaikų švietimo lėšų sumą vienam neformaliojo vaikų švietimo programoje dalyvaujančiam vaikui:

1.1. pasirinkusiems prioritetines programas – 15,00 Eur/mėn.;

1.2. pasirinkusiems neprioritetines programas – 12 Eur/mėn.

2. P a s k i r s t a u 2018 metų (vasario – birželio mėn.) lėšas neformaliojo vaikų švietimo teikėjams, vykdantiems neformaliojo vaikų švietimo programas:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Neformaliojo vaikų švietimo teikėjas | Programos kodas | Neformaliojo vaikų švietimo programos pavadinimas | Mokinių skaičius | Skiriamos lėšos | |
| 1. | Šilalės sporto mokykla | 120501439 | Mokinių sveikatinimas ir mokymas plaukti 2018-2020 metais | 111 | 1665 | |
| 120501440 | Saugus ir aktyvus vandenyje 2018-2020 | 169 | 2535 | |
| 2. | Šilalės rajono savivaldybės kultūros centras | 120300375 | Šiuolaikinis šokis | 12 | 144 | |
| 3. | Šilalės rajono savivaldybės visuomenės sveikatos biuras | 122000419 | Sveikos gyvensenos įgūdžių formavimas ir skatinimas | 51 | 612 | |
| 4. | Lietuvos skautija | 121500157 | Lietuvos skautijos vaikų ir jaunimo programa (Šilalės sav.) | 58 | 696 | |
| 5. | Lietuvos šaulių sąjunga | 121500307 | Šilalės jaunųjų šaulių pakopinė programa (Šilalės r. sav.) | 22 | 264 | |
| 6. | VšĮ „Robotikos mokykla“ | 120600306 | Robotika ir būsimųjų technologijų startuolių ugdymas Šilalėje | 34 | 510 | |
| 7. | Viešoji įstaiga „Rietavo žirgynas“ | 120500713 | Aš ir žirgas Šilalės r. | 5 | 60 | |
| 8. | Laisvoji mokytoja  Irmina Kėblienė | 121300123 | Etnokultūros dirbtuvės | 40 | 480 | |
| 9. | Laisvasis mokytojas  Gintaras Cemnalianskis | 122000510 | Šviesti, pristatyti, išbandyti, ugdyti | 34 | 408 | |
| 10. | Laisvoji mokytoja  Gražina Pameditienė | 121300153 | Etnomuzikavimo tradicijos | 23 | 276 | |
| 11. | Laisvoji mokytoja  Danutė Norbutienė | 121000218 | Robotika | 11 | 165 | |
| 12. | Laisvasis mokytojas  Kęstutis Laurinaitis | 122000518 | Fitneso pratybos | 102 | 1224 | |
| 13. | Laisvoji mokytoja  Giedrė Fasci | 120300411 | Šiuolaikinis šokis | 35 | 420 | |
| 14. | Laisvoji mokytoja  Rozvita Beržinienė | 122000916 | Šilalės jaunųjų maltiečių savanoriška socialinė veikla | 55 | 660 | |
| 15. | Laisvoji mokytoja  Jurgita Rupšienė | 120501438 | Aktyvus laisvalaikis | 23 | 276 | |
| 16. | Varnių regioninis parkas | 121500315 | Jaunasis reindžeris Šilalės r. | 61 | 732 | |
| 120800162 | Gamtos tyrėjas Šilalės r. | 30 | 360 | |
| 17. | Laisvoji mokytoja  Sauga Vaičikauskienė | 120400343 | Teatro raiška | 16 | 192 | |
| ***IŠ VISO*** | | | | ***892*** | ***11679*** | |
|  | | | |
|
|  | |

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus